Diari Oficial de la Generalitat Valenciana


Sumari del DOGV 7125, del 04-10-2013 (2013/9357)

Citació a les persones interessades en el procediment de domini per reanudació del tracte número 1843/2012.
-----------------------------------------------------------------------------------------------------------

### Dades del document

Número de DOGV
:   7125

Data del DOGV
:   04-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9357


Organisme emissor
:   Jutjat de Primera Instància Número 27 de València

Tipus de document
:   Anunci

Citació a les persones interessades en el procediment de domini per reanudació del tracte número 1843/2012. [2013/9357]  
Carmen Sebastián Sanz, secretària judicial de Jutjat de Primera Instància número 27 de València, per mitjà d'este edicte, faig saber que en este Jutjat se seguix l'expedient de domini per a la represa del tracte registral successiu, amb el número 1843/2012, a instàncies de Marina Porcar Brodin, representada pel procurador Carlos E. Solsona Espriu, sobre l'expedient de domini, per a la represa del tracte registral successiu, en el qual he ordenat en el dia de la data notificar-lo i traslladar-lo a les herències jacents o als hereus desconeguts de Fernando Pérez Marsa i la seua cònjuge Carmen Belloch Belloch i a totes aquelles persones ignorades que puga perjudicar el resultat d'este expedient, en els termes que consten en la cèdula següent:  
«Diligència d'ordenació  
Secretària judicial que la dicta: Carmen Sebastián Sanz.  
Lloc: València.  
Data: 17 de desembre de 2012.  
Rebut este escrit junt amb els documents que l'acompanyen, presentat pel procurador Carlos Solsona Espriu, formeu l'oportuna peça d'actuacions i incoeu l'expedient de domini per a la represa del tracte successiu de les finques que se sol·liciten, en el qual se'l considerarà que s'ha personat en nom i representació de Marina Porcar Brodin, i s'entenen amb este les successives notificacions i diligències, d'acord amb la còpia del poder de representació presentada que s'unix a les actuacions.  
Traslladeu l'escrit presentat al ministeri fiscal i lliureu-li les còpies de l'escrit de la demanda i dels documents, i citeu les respectives herències jacents o hereus desconeguts de Fernando Pérez Marsa i la seua cònjuge Carmen Belloch Belloch, com a persona o persones de qui procedixen les finques en el domicili facilitat i la té inscrita al seu nom en el Registre de la Propietat, a fi que en el termini de deu dies puguen comparéixer en l'expedient i al·legar tot allò que al seu dret convinga.  
  
Convoqueu les persones ignorades a les quals puga perjudicar la inscripció sol·licitada per mitjà d'edictes que es fixaran en els taulers d'anuncis de l'Ajuntament de València i es publicaran en el Diari Oficial de la Comunitat Valenciana perquè en el termini de deu dies puguen comparéixer en l'expedient als efectes expressats.  
Lliureu els edictes i publiqueu-lo en un dels periòdics de més tiratge de la província. Concedisc a la part actora un termini de tres dies, perquè l'indique concretament.  
  
I, transcorreguts els terminis concedits, s'ordenarà.  
Contra esta resolució es pot interposar recurs de reposició, davant del secretari que la dicta, per escrit en el termini de cinc dies hàbils següents a la notificació, i expressar la infracció en què la resolució haja incorregut a juí del recurrent (articles 451 i 452 de la LECn).  
  
Així ho acorde i firme.   
En done fe.»  
I perquè servisca d'edicte de notificació i comunicació a les herències jacents o als hereus desconeguts de Fernando Pérez Marsa i la seua cònjuge Carmen Belloch Belloch i a totes aquelles persones ignorades que puga perjudicar el resultat d'este expedient, estenc este edicte, que es fixarà en el tauler d'anuncis d'este Jutjat, en el tauler d'anuncis de l'Ajuntament de València i en el Diari Oficial de la Comunitat Valenciana.  
  
València, 18 de desembre de 2012.- La secretària judicial: Carmen Sebastián Sanz.